Suchinthana/ta-wikipedia huggingface dataset:
சாரதா பீடம்

சாரதா பீடம் (Sharada Peeth) என்பது இந்திய – பாகிஸ்தான் நாடுகளின் எல்லைக் கட்டுப்பாட்டு கோட்டின் அருகில், பாகிஸ்தான் ஆக்கிரமிப்பு காஷ்மீரில், நீலம் ஆற்றின் கரையில், இந்து சமயக் கடவுளான சாரதாவிற்கு அர்பணிக்கப்பட்ட கோயில் ஆகும். சாரதா பீடம் 51 சக்தி பீடங்களில் ஒன்றாக கருதப்படுகிறது. காஷ்மீர பண்டிதர்கள் அதிகம் வாழ்ந்த இப்பகுதியில் இந்து சமய வேதங்கள் பயிற்றுவிக்கப்படும் மையமாக விளங்கியது.

பொ.ஊ. 14ஆம் நூற்றாண்டில் சிதிலமடைந்த சாரதா பீடத்தை காஷ்மீர் மன்னர் குலாப் சிங் 19ஆம் நூற்றாண்டில் திருப்பணி செய்தார் 
இந்தியப் பிரிவினைக்குப் பின்னர் சாராதா பீடம் அமைந்த பகுதியை பாகிஸ்தான் நாட்டு  பஷ்தூன் பழங்குடி மக்கள் கைப்பற்றி பாகிஸ்தான் ஆக்கிரமிப்பு காஷ்மீரில் இணைத்தனர்.

அமைவிடம்
 

பாகிஸ்தான் ஆக்கிரமிப்பு காஷ்மீரின் நீலம் பள்ளத்தாக்கில், பாரமுல்லாவிலிருந்து 60 கிலோ மீட்டர் தொலைவிலும், முசாஃபராபாத் நகரத்திலிருந்து 40 கிலோ மீட்டர் தொலைவிலும், எல்லைக் எல்லை கட்டுப்பாட்டு கோட்டிலிருந்து 16 கிலோ மீட்டர் தொலைவிலும்  அமைந்துள்ளது.

வேத கல்வி மையம்
இந்தியத் துணைக்கண்டத்தில் சாரதா பீடம், புகழ் பெற்ற வேத கல்வி மையமாக விளங்கியது.
அத்வைத தத்துவ நிறுவனர் ஆதிசங்கரர் மற்றும் விசிட்டாத்துவைத நிறுவனரும்  வைணவ குருவுமான இராமானுசர், பிரம்ம சூத்திரத்திற்கு  விளக்க உரை எழுதுவதற்காக காஷ்மீரின் சாரதா பீடத்திற்கு வருகை புரிந்தனர்.

யுவான் சுவாங்
பொ.ஊ. 632இல் சீன பௌத்தப் பயணி யுவான் சுவாங் சாரதா பீடத்திற்கு வருகை புரிந்து, இரண்டு ஆண்டுகள் தங்கி, பௌத்தம் தொடர்பான கல்வியைப் பயின்றார்.

சாரதா கோயில் அமைப்பு
சாரதா பீடத்தின் சரசுவதி கோயிலின் நீளம் 142 அடியாகவும், அகலம் 94.6 அடியாகவுவும் இருந்தது. மேலும் 88 அடி உயர தோரண வாயிலும் அமைந்திருந்தது. கோயில் மூலவரான சாரதா தேவியின் உருவம் சந்தன மரத்தினால் செய்யப்பட்டது.

வரலாற்று குறிப்புகள்
காஷ்மீரப் பண்டிதரான மகாகவி கல்கணர், தான் எழுதிய இராஜதரங்கிணி எனும் சமசுகிருத நூலில் சாரதா பீடத்தையும், அதன் நிலவியலையும் குறித்துள்ளார்.

இசுலாமிய வரலாற்று அறிஞரும், புவியியலாளருமான அல்-பிருனி (பொ.ஊ. 973–1048), சாரதா பீடத்தின் கருவறையில் மரத்திலான சரசுவதியின் சிற்பம் காணப்பட்டதாக தமது குறிப்பில் குறித்துள்ளார். மேலும் பாகிஸ்தானில் உள்ள முல்தான் நகரத்தின் சூரியன் கோயில் போன்று, சாரதா பீடத்தின் கோயில் அமைப்பு இருந்ததாக குறிப்பிடுகிறார். 

பதினான்காம் நூற்றாண்டில் சாரதா பீடத்தின் கோயிலை இசுலாமியர்கள்  சிதைத்ததாக கருதப்படுகிறது.

மறுசீரமைப்பு
இந்தியப் பிரிவினை போது ஜம்மு காஷ்மீரின் குப்வாரா மாவட்டத்தில், இந்தியா-பாகிஸ்தான் ஆக்கிரமிப்பு பகுதியின் எல்லையில்  அமைந்த சாரதா பீடத்தை இசுலாமியர்களால் சிதைக்கப்பட்டது.  இக்கோயிலை, சிருங்கேரி சாராதா மடத்தின் ஆதரவுடன் மீண்டும் கட்டும் பணி 2021ம் ஆண்டு துவக்கி,  மார்ச் 2023ஆம் ஆண்டில் கோயில் திறந்து வைக்கப்பட்டது. இக்கோயிலில் நவராத்திரி மற்றும் தீபாவளி பண்டிகைகள் சிறப்பாகக் கொண்டாடப்படுகிறது.

படக்காட்சிகள்

அடிக்குறிப்புகள்

மேற்கோள்கள்

.

வெளி இணைப்புகள்
Photo gallery of Sharada Peeth

இந்து யாத்திரைத் தலங்கள்
சம்மு காசுமீரில் உள்ள இந்துக் கோயில்கள்
இந்துக் கோயில் கட்டிடக்கலை
காளிதாசன் (கவிஞர்)

காளிதாசன் (Kalidasan; இறப்பு: 29 மே 2016) தமிழ்த் திரைப்படப் பாடலாசிரியரும் கவிஞரும் ஆவார். இவர் வைகாசி பொறந்தாச்சு, தெற்கு தெரு மச்சான் போன்ற திரைப்படங்களுக்கு பாடல்கள் இயற்றியுள்ளார். ஆரம்ப காலத்தில் திருப்பத்தூரான் ௭ன்ற பெயரிலும் பின்னாளில் காளிதாசன் ௭ன்ற பெயரிலும் பாடல்கள் இயற்றினார்.

அறிமுகம் 
1969-இல் தாலாட்டு என்ற படத்தில், மலையாக இருப்பதெல்லாம் ஆசைவடிவம் அது மண்ணாகும் போது ஞானிவடிவம் என்ற பாடல் மூலம் அறிமுகமானார். அப்போது இவர் பெயர் திருப்பத்தூர் ராசு. தாலாட்டு படத்திற்குப் பிறகு திருப்பத்தூரான் என்ற பெயரில் நூற்றுக்கணக்கான பக்திப் பாடல்களை எழுதியிருக்கிறார். அதில் குன்னக்குடி வைத்தியநாதன் இசையில், "கருணை உள்ளம் கொண்டவளே கருமாரியம்மா' என்ற பிரபலமான பாடலை எழுதினார். எல். ஆர். ஈஸ்வரி பாடிய இப்பாடல் கோயில் விழாக்களில் அதிகம் ஒலிக்கிறது.

தேவாவுடன் கூட்டணி 
காளிதாசன் என்று தனது பெயரை மாற்றிக் கொண்டு பாடல் எழுதத் தொடங்கியதும் வாய்ப்புகள் இவரைத் துரத்திக் கொண்டு வந்து உச்சத்தில் வைத்தது. காளிதாசன் என்ற பெயரில் 1990 ஆம் ஆண்டு தேவாவின் இசையில் வைகாசி பொறந்தாச்சு என்ற படத்திற்கு அனைத்துப் பாடல்களையும் எழுதினார். தேவா இசையில் தொடர்ந்து 75 படங்களுக்கு எல்லாப் பாடல்களையும் எழுதினார். 800 பாடல்கள் இதுவரை பல்வேறு இசையமைப்பாளர்களிடம் எழுதியிருக்கிறார். 1994-ஆம் ஆண்டு சிறந்த திரைப்படப் பாடலாசிரியருக்கான தமிழக அரசின் விருதை இவர் பெற்றிருக்கிறார். இவருடைய திரைப்பாடல்கள் புத்தகமாக வெளி வந்திருக்கின்றது. அதில் ஒவ்வொரு பாடலையும் ஒவ்வொருவருக்குக் காணிக்கையாக்குகிறேன் என்று ஒவ்வொருவர் பெயரையும் குறிப்பிட்டுச் சொன்னது போல் எந்தக் கவிஞரும் சொன்னதில்லை. இவர் நீங்க நல்லா இருக்கணும் திரைப்படத்திற்காக தமிழக அரசின் சிறந்த பாடலாசிரியருக்கான விருது பெற்றார்.

திரைப்படப் பட்டியல் 

 - தாலாட்டு 
 - ஓடி விளையாடு தாத்தா 
 - சட்டம் ௭ன் கையில் 
 - தெற்கு தெரு மச்சான்  
 - வைகாசி பொறந்தாச்சு
 - வைதேகி கல்யாணம் 
 - அருணாச்சலம்
 - நட்புக்காக
 - கரிமேடு கருவாயன் 
 - கந்தா கடம்பா கதிர்வேலா 
 - கண்ணுக்கு கண்ணாக 
 - கலர் கனவுகள் 
 - பாட்டாளி 
 - பரம்பரை 
 - புது மனிதன் 
 - மதுமதி 
 - சந்திப்போமா
 - தை பொறந்தாச்சு 
 - நாடு அதை நாடு
 - நம்ம ஊரு பூவாத்தா- (வசனம் பாடல்கள்) 
 - விரலுக்கேத்த வீக்கம் 
 - ஊர் மரியாதை  
 - நம்ம அண்ணாச்சி 
 - ஒரு நல்லவன் ஒரு வல்லவன் 
 - ஜமீன் கோட்டை
 - பாளையத்து அம்மன் 
 - பொண்டாட்டி ராஜ்ஜியம் 
 - ஞானப்பழம்
 - தாய்மாமன்
 - என் ஆசை மச்சான்
 - ௭ங்களுக்கும் காலம் வரும் 
 - வீட்டோட மாப்பிள்ளை
 - பொன் விழா
 - விடுகதை
 - சுந்தர புருஷன்
 - தாலி காத்த காளியம்மன்
 - பெரிய இடத்து மாப்பிள்ளை
 - முதல் சீதனம் 
 - ஒயிலாட்டம் 
 - மில் தொழிலாளி

இறப்பு 
கவிஞர் காளிதாசன் 2016 ஆம் ஆண்டு மே மாதம் 29 அன்று காலமானார்.

மேற்கோள்கள்

வெளி இணைப்புகள் 
 காளிதாசன் பாடல்கள்

தமிழ்த் திரைப்படப் பாடலாசிரியர்கள்
கவிஞர்கள்
பாடலாசிரியர்கள்
2016 இறப்புகள்
தெய்வத்தின் தெய்வம்

தெய்வத்தின் தெய்வம் 1962 ஆம் ஆண்டு வெளியான ஒரு இந்திய தமிழ்த் திரைப்படமாகும். இத்திரைப்படத்தை கே. எஸ். கோபாலகிருஷ்ணன் எழுதி, தயாரித்து, இயக்கியிருந்தார். இத்திரைப்படத்தில் எஸ். எஸ். ராஜேந்திரன், விஜயகுமாரி, குமாரி மணிமாலா, எஸ். வி. ரங்கா ராவ், எம். வி. ராஜம்மா ஆகியோர் முக்கிய வேடங்களில் நடித்திருந்தனர். ஆனந்த விகடன் இதழில் முன்னர் வெளியான பிலஹரி எழுதிய ஜடம் என்ற சிறுகதையைத் தழுவி இத்திரைப்படக் கதை அமைக்கப்பட்டிருந்தது.

திரைக்கதைச் சுருக்கம்
ஒரு வசதியான மனிதருக்கு ஒரு மகளும் ஒரு மகனும் இருக்கிறார்கள். மகள் கண்மணி  மேற்படிப்புக்காகச் சென்னை செல்கிறாள். அங்கே ஒரு வறிய குடும்பத்தைச் சேர்ந்த அன்னம் என்ற பெண்ணைச் சந்தித்து அவளுடன் நட்புக் கொள்கிறாள். விடுமுறையின் போது அன்னத்தைத் தன் வீட்டிற்குக் கண்மணி அழைத்து வருகிறாள். வந்த இடத்தில் அன்னத்தின் மீது கண்மணியின் சகோதரன் காதல் கொள்கிறான். அவர்களுக்குத் திருமணம் நடக்கிறது. ஆனால் திருமணத்தின் பின் கண்மணியின் சகோதரன் இறந்து விடுகிறான். அன்னம் விதவையாகிறாள்.
சிறிது காலத்தில் கண்மணி பாபுவைத் திருமணம் செய்கிறாள். ஆனால் அவர்கள் மணவாழ்வு கசந்து போகிறது. பாபு விவாகரத்துப் பெற முயலுகிறான். ஆனால் கண்மணி அதற்குச் சம்மதிக்கவில்லை. விதவையான அன்னத்தை பாபுவின் தம்பிக்குத் திருமணம் செய்து வைக்க கண்மணி முயற்சி செய்கிறாள். இந்தச் சிக்கல்கள் எப்படித் தீர்வாகின்றன என்பதே மீதிக் கதையாகும்.

நடிகர்கள் 
 எஸ். எஸ். ராஜேந்திரன் - பாபு
 விஜயகுமாரி - கண்மணி
 குமாரி மணிமாலா - அன்னம்
 எஸ். வி. ரங்கா ராவ் - தந்தை (வசதியான மனிதர்)
 எம். வி. ராஜம்மா - தாய்
 டி. கே. பாலச்சந்திரன் - கண்மணியின் சகோதரன்
 என். என். கண்ணப்பா
 நாகேஷ்
 மனோரமா
 கே. நடராஜன்
 சந்தியா
 ஆர். எம். சேதுபதி
 ராதா பாய்
 ஏ. எம். மருதப்பா
 உதய சந்திரிகா
 மணிமாலா
 கரிக்கோல் ராஜு

தயாரிப்பு குழு
 கலை= பி. அங்கமுத்து
 ஒளிப்படம் = பி. கே. நடராஜன்
 விளம்பரம் = எலிகண்ட் 
 ப்ரோசசிங் = வி. டி. எஸ். சுந்தரம்
 ஆய்வகம்: விஜயா
 ஒலிப்பதிவு (வசனம்) = ஜி. மோகன்
 ஒலிப்பதிவு (பாடல்கள்) = பி. வி. கோடீஸ்வர ராவ்
 நடன ஆசிரியர்கள் = வேம்பட்டி சத்யம், பி. ஜெயராமன்

பாடல்கள்
திரைப்படத்திற்கு இசையமைத்தவர் ஜி. ராமநாதன். இதுவே அவர் இசையமைத்த இறுதிப்படமாகும். இதன்பின் அவர் அருணகிரிநாதர் திரைப்படத்துக்கு இசையமைக்க ஒப்பந்தமாகியிருந்தாலும் அவர் மாரடைப்பால் இறந்து போக டி. ஆர். பாப்பா அந்தத் திரைப்படத்துக்கு இசையமைத்தார்.
பாடல்களை இயற்றியோர்: மகாகவி சுப்பிரமணிய பாரதியார், ஏ. மருதகாசி, பஞ்சு அருணாசலம், இரா. பழனிசாமி, கு. மா. பாலசுப்பிரமணியம் ஆகியோர்.

சான்றாதாரங்கள்

வெளி இணைப்புகள்
 

1962 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
ஜி. ராமநாதன் இசையமைத்த திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எஸ். வி. ரங்கராவ் நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
ரகுநாத் கோயில்

இரகுநாத் கோயில் (Raghunath Temple) இந்தியாவின் ஜம்மு காஷ்மீர் மாநிலத்தின் ஜம்மு நகரத்தில் அமைந்துள்ளது. இக்கோயில் ஏழு சன்னதிகள் கொண்டது. ஏழு சன்னதிகளுக்கும் தனித்தனி கோபுர  விமானங்கள் உள்ளது. 

இக்கோயில் மூலவர் இராமராக இருப்பினும், சீதை, விஷ்ணு, கிருஷ்ணர், அனுமார், சிவன், பிரம்மா, துர்கை, பார்வதி ஆகிய தெய்வங்களுக்கும் சன்னதிகள் உண்டு.

இக்கோயில் கட்டும் பணி, ஜம்மு காஷ்மீர் இராச்சியத்தின் மகாராஜா குலாப் சிங்கால் 1835-இல் துவக்கப்பட்டு, அவரது மகன் மகாராஜா ரண்பீர் சிங் என்பவரால், 1860-இல்  கட்டிமுடிக்கப்பட்டது.

லஷ்கர்-ஏ-தொய்பா தீவிரவாதிகள் இரகுநாத் கோயிலில் புகுந்து துப்பாக்கியால் சுட்டதிலும், எறிகுண்டுகளை வீசித் தாக்கியதிலும், பக்தர்கள் பலர் உயிரிழந்தனர்.

அமைவிடம்
இரகுநாத் கோயில் ஜம்மு நகரத்தின் மையப் பகுதியில் அமைந்துள்ள பெரிய கோயில்களில் ஒன்றாகும்.

ரகுநாத் கோயில்  தாக்குதல்கள்
இக்கோயிலை 30 மார்ச் 2002இல் பாகிஸ்தான் நாட்டு தீவிரவாதிகள் துப்பாக்கிகளாலும், குண்டு வீச்சாலும் தாக்கியதில் தீவிரவாதிகள் மற்றும் பாதுகாப்பு படையினர் உட்பட பத்து பேர் உயிரிழந்தனர், பலர் காயமடைந்தனர். இரகுநாத் கோயில் மீதான இரண்டாம் தாக்குதலை நவம்பர் 24, 2002இல்  லஷ்கர்-ஏ-தொய்பா தீவிரவாதிகள்  மேற்கொண்டனர். தீவிரவாதிகள் துப்பாக்கியால் சுட்டதிலும், குண்டுகளை வீசியதாலும், 13 பக்தர்கள் இறந்தனர். மேலும் பலர் காயம் அடைந்தனர்.

மேற்கோள்கள்

வெளி இணைப்புகள்
Raghunath Temple

ஆதார நூற்பட்டியல்

சம்மு காசுமீரில் உள்ள இந்துக் கோயில்கள்
ஜம்மு மாவட்டம்
இராமர் கோயில்கள்
கொச்சி யூதர்கள்

கொச்சி யூதர்கள் (Cochin Jews) அல்லது மலபார் யூதர்கள் (Malabar Jews) எனப்படுவோர் இந்தியாவிலுள்ள பழமையான இந்திய யூதர்கள் ஆவர். இவர்கள் சாலொமோன் கால வம்சத்தினர் எனக் கருதப்படுகின்றனர். கொச்சி யூதர்கள் தென்னிந்தியாவின் கொச்சி இராச்சியத்தில் குடியேறினர். இது தற்போது கேரள மாநிலத்தின் பகுதியாகவுள்ளது.

இவற்றையும் பார்க்க 
 யூதம்

உசாத்துணை

வெளி இணைப்புகள் 

 Cochin Jews
(1687) Mosseh Pereyra de Paiva – Notisias dos Judeos de Cochim 
 "Calcutta Jews", Jewish Encyclopedia, 1901–1906 edition
 "Cochin Jewish musical heritage" , The Hindu, 15 May 2005
 news "Indian officials recount Cochin Jewish history" , The Hindu, 11 September 2003
 The Synagogues of Kerala
 Synagogues of Chendamangalam and Pavur, Kerala

இந்திய யூதர்கள்
யூத இனப் பிரிவுகள்
கஜா மடா பல்கலைக்கழகம்

கஜா மடா பல்கலைக்கழகம் (இந்தோனேசியம்: Universitas Gadjah Mada; (UGM) என்பது இந்தோனேசியா,  யோக்யகர்த்தா பகுதியில் அமைந்துள்ள ஒரு பொது ஆராய்ச்சி பல்கலைக்கழகம் ஆகும். இது 19 டிசம்பர் 1949-இல் அதிகாரப்பூர்வமாக  நிறுவப்பட்டது.  இதன் முதல் விரிவுரை மூன்று ஆண்டுகளுக்கு பிறகு அதாவது 13 மார்ச் 1946 இல் வழங்கப்பட்டது. இதுவே இந்தோனேசியாவில் உள்ள பழமையானதும் பெரியதுமான உயர் கல்வி நிறுவனம் ஆகும்.

18 பீடங்கள்  மற்றும் 27 ஆராய்ச்சி மையங்கள்  உள்ளடக்கியதான கட்ஜா மடா பல்கலைக்கழகத்தில் 68 இளமாணிப் பட்டங்களும் 23 பட்டயக் கற்கைகளும், 104 முதுமாணி மற்றும் சிறப்புப் பட்டங்களும்,43 முனைவர் ஆய்வு கற்கைகளும், சமூக அறிவியல் முதல் பொறியியல் வரை பல்வேறு பாடப்பிரிவுகளில் வழங்குகிறது. பல்கலைக்கழகம் ஏறத்தாழ 55,000 உள்ளூர் மாணவர்கள், 1,187 வெளிநாட்டு மாணவர்கள் சேர்க்கப்படுவதுடன்  2,500  பீட உறுப்பினர்களையும் கொண்டிள்ளது. பல்கலைக்கழகம் 360 ஏக்கர் (150 ஹெக்டேர்) நிலப்பரப்பைக் கொண்டுள்ளதுடன்  அரங்கம்,  உடற்பயிற்சி மையம் உள்ளிட்ட பல்வேறு வசதிகள் காணப்படுகின்றன.

வரலாறு

கட்ஜா மடா பல்கலைக்கழகம் இந்தோனேசியாவின் முதல் அரச பல்கலைக்கழகமாகும். இது இந்தோனேசியா சுதந்திரத்தின் மூன்று வயது நிலையில் இருக்கும் போது ஆரம்பிக்கப்பட்டது.  அப்போது குடியரசு கட்டுப்பாட்டை மீண்டும் விரும்பிய நெதர்லாந்து, இதனை அச்சுறுத்தல் செய்த சூழலில் இது நிறுவப்பட்டது. அப்போது இந்தோனேசியாவின்  தலைநகர் ஜகர்த்தாவில் இருந்து யோகியகார்த்தாவுக்கு மாற்றமடைந்தது.

நிறுவிய போது, இப்பல்கலைக் கழகத்தில் ஆறு பீடங்கள் இருந்தன: மருத்துவம், பற்சிகிச்சை, மற்றும் மருந்தாக்கவியல்; சட்டம், சமூக மற்றும் அரசறிவியல், பொறியியல்; இலக்கியம், கல்வித்துறை மற்றும் தத்துவம்; விவசாயம்; மற்றும் கால்நடை மருத்துவம்.

பல்கலைக்கழக துறைகள்

பல்கலைக்கழக நிர்வாகம் 18 துறைகளாக பல்வேறு பட்ட, பட்டப்பின் கற்கை நெறிகளை வழங்கி வருகின்றது. ஒருங்கிணைந்த பட்டதாரிகள் பள்ளி இதற்கு மேலதிகமாக கற்கைகளை வழங்க தொழில் பயிற்சி பள்ளி தொழில்சார் கற்கைகளை வழங்குகின்றது.

 விவசாய தொழில்நுட்ப பீடம்
 வேளாண்மைப் பீடம்
 விலங்கு அறிவியல் பீடம்
 உயிரியல் பீடம்
 பண்பாட்டு அறிவியல் பீடம்
 பல் மருத்துவ பீடம்
 பொருளியல் மற்றும் வர்த்தக பீடம்
 பொறியியல் பீடம்
 காட்டியல் பீடம்
 புவியியல் பீடம்
 சட்ட பீடம்
 கணிதம் மற்றும்  இயற்கை அறிவியல் பீடம்
 மருத்துவ பீடம்
 மருந்தியல் பீடம்
 மெய்யியல் பீடம்
 உளவியல் பீடம்
 சமூக அறிவியல் மற்றும் அரசறிவியல் பீடம்
  கால்நடை மருத்துவ பீடம்
 பட்டதாரிகள் பள்ளி
 தொழில் பயிற்சிப் பள்ளி

மேற்கோள்கள்

வெளி இணைப்புகள்

இந்தோனேசியப் பல்கலைக்கழகங்கள்
சயான் மலைத்தொடர்

சயான் மலைத்தொடர் அல்லது சயன் மலைகள் (ஆங்கிலம்: Sayan Mountains; உருசியன்: Саяны Sayany; மொங்கோலியன்: Соёны нуруу, Soyonī nurú; மேலும், வான துருக்கியர்கள், ப்ளூ துருக்கியர்கள் அல்லது கோக் துருக்கியர்கள் காலத்தில் (period of the Göktürks) கோக்மேன் மலைத்தொடர் (Kogmen Mountains) என அழைக்கப்பட்ட இம்மலைத் தொடர், வடக்கு ஆசியாவின் தெற்கு சைபீரியா, (குறிப்பாக துவா குடியரசு), மற்றும் வடக்கு மங்கோலியா உள்ளிட்ட அகண்டப் பிராந்தியத்தில் அமைந்துள்ளது. மேலும் இப்பகுதி, கடந்த காலத்தில், மங்கோலியா மற்றும் உருசியா இடையே எல்லைப் பணியாற்ற பயன்படுத்தப்பட்ட பகுதியாக இருந்துள்ளது.

கிழக்கத்திய சயான் மலைத்தொடர் 92° கிழக்கு (92° E) 'எனிசேய் ஆற்றில் ( Yenisei River), இருந்து, பைக்கால் ஏரியின் தென்மேற்கு இறுதி வரை 92° கி (92° E) சுமார் 1,000 கிலோமீட்டர் (621 மைல்) நீண்டுள்ளது. மேற்கத்திய சயான் மலைத்தொடர் 96° கி, கிழக்கு சயான் நடுவில் 89° கி இருந்து 500 கிலோமீட்டர் (311 மைல்) நீட்சி, அல்த்தாய் மலைத்தொடரின் கிழக்கு தொடர்ச்சியியை ஏற்படுத்திக் கொள்கிறது.

சயான் மலைத்தொடரில் உள்ள உயர்ந்த சிகரங்களும், மற்றும் குளிர்ந்த ஏரிகளும், தெற்கு, சைபீரியா பகுதியில் அமைந்துள்ள தென்மேற்கு துவாப் பகுதியில் துணை ஆறுகள் ஒன்றிணைந்து, உயர்வடைந்து, சைபீரியாவின் முக்கிய ஆறுகளில் ஒன்றான "எனிசேய்" ஆறு ( Yenisei River), வடக்கே 2000 மைல்கள் பாய்ந்து ஆர்க்டிக் பெருங்கடலை சென்றடைகிறது. மேலும் ஒரு பாதுகாக்கப்பட்ட, மற்றும் தனிமைப்படுத்தப்பட்ட இப்பகுதி, 1944 இல் இருந்து சோவியத் ஒன்றியத்தால் பாதுகாப்பு செய்யப்பட்டு மூடப்பட்டடுள்ளது.

நிலவியல் 
பொதுவாக சுமார் 2000 முதல் 2,700 மீட்டர் (8,858 அடி) உயரமுள்ள சயான் மலை, கருங்கல், கற்பலகை (Slate) மற்றும் உருமாறிய பாறை போன்ற பாறையியல் தொகுப்புகள் சுமார்  3,000 மீட்டர் (9,843 அடி) உயரத்தில் காணப்படுகிறது. சயான் மலைத்தொடரில் மிக உயர்ந்தப் பகுதியாக "முனாக் சரிதக்" (Mönkh Saridag) எனும் பகுதி உள்ளது, இதன் உயரம், சுமார்  3.492 மீட்டர்கள் (11,457 அடி) ஆகும். இம்மலை தொடரின் முக்கிய மலைக் கணவாய் கிடப்பு, கடல் மட்டத்திலிருந்து சுமார் 1800 முதல் 2,300 மீட்டர் (7,546 அடி) உயரத்தில் அமைந்துள்ளது, உதாரணமாக, "முஸ்தாக் கணவாய்" (Mustagh Pass), "மங்கோலிய கணவாய்" (Mongol pass) 1,980 மீ (6,496 அடி), "டெங்ஹைழ்  கணவாய்" (Tenghyz pass) 2,280 மீ (7,480 அடி), மற்றும் "ஒபோ-சரிம் கணவாய்" (Obo-sarym pass) 1,860 மீ (6,102 அடி) போன்றவைகள் உள்ளது.

சயான் மலையின், 92° கி (92°E) அமைப்பின் (மேற்கத்திய சயான்) இடத்திலிருந்து, மேலேயுள்ள "எனிசேய்" ஆறு (Yenisei River) மூலம் துளையிட்டு, அதன் கிழக்கு முனையில் 106° அமைப்பின் இடத்தில் செலேங்கா ஆற்றில் (Selenga  River) விழுந்து, "ஓர்கோன் பள்ளத்தாக்குக்கு (Orkhon Valley) மேலே வந்து முடிக்கிறது. மங்கோலியன் பீடபூமியில் இருந்து ஏறுமுகமாகவும், மற்றும் முழு மென்மையாகவும் காணப்படும் இது, ஆனால் சைபீரியாவில் உள்ள சமவெளிகளில் இருந்து, மிகவும் செங்குத்தாக உள்ளது, இருப்பினும் வரம்பில் ஒரு பரந்த திணைமண்டலம் மூலம் மூடி மறைக்கப்படுகிறது. எடுத்துக்காட்டாக, உருசியாவின் ஒரு நகரமான "உசின்சக்" (Usinsk), "ஓயா வரம்பு" (Oya range), கிழக்கு சயான் ஒரு பகுதியாக உள்ள "துங்கா வரம்பு" (Tunka range) மற்றும் சைபீரியா, மற்றும் உருசியாவின் ஒரு மலைத்தொடரான கிழக்கு சயான் மலைப் பகுதியாக உள்ள கிட்டோய் வரம்பு ( Kitoi ranges) ஆகும்.

சான்றாதாரங்கள் 

உருசிய மலைகள்
ஆசிய மலைத்தொடர்கள்
ஜம்மு காஷ்மீர் இணைப்பு ஒப்பந்தம்

ஜம்மு காஷ்மீர் இணைப்பு ஒப்பந்தம், ஜம்மு காஷ்மீர் இராச்சியத்தின் மகாராஜா ஹரி சிங் என்பவரால், ஜம்மு காஷ்மீரை, இந்தியாவுடன் இணைக்கும் பொருட்டு 26 அக்டோபர் 1947இல் கையொப்பமிட்ட சட்டபூர்வமான ஆவணம் ஆகும்.

1947இந்திய விடுதலை சட்டத்தின் படி, மகாராஜா ஹரி சிங் தனது ஜம்மு காஷ்மீரை, இந்தியாவுடன் இணைத்துக் கொள்வதை தாமாக முன்வந்து ஏற்றுக் கொள்ள ஒப்புக்கொண்டார்.

இந்திய கவர்னர் ஜெனரலராக இருந்த மவுண்ட்பேட்டன் பிரபு 27 அக்டோபர் 1947 அன்று, ஜம்மு காஷ்மீரை இந்தியாவுடன் இணைக்கும் உடன்படிக்கைக்கு ஒப்புதல் அளித்தார்.
இந்த உடன்படிக்கையால் ஜம்மு காஷ்மீர் இந்தியாவுடன் இணைக்கப்பட்டதால் ஜம்மு காஷ்மீர் உரிமைப் பிரச்சினைக்கு முற்றுப்புள்ளி வைக்கப்பட்டது.

ஜம்மு காஷ்மீர், இந்தியாவுடன் இணைக்க ஒப்பந்தம் செய்து கொண்ட நாளான அக்டோபர் 26ஆம் தேதியை, ஆண்டுதோறும்  ஜம்மு காஷ்மீர் இணைப்பு விழாவாக கொண்டாடப்படுகிறது.

இதனையும் காண்க
 சுதேச சமஸ்தானங்களின் இணைப்பு ஒப்பந்தம்
 ஜம்மு காஷ்மீர் வரலாறு
 ஜம்மு காஷ்மீர் இராச்சியம்
 ஜம்மு காஷ்மீர் மறுசீரமைப்புச் சட்டம் 2019

மேற்கோள்கள்

வெளி இணைப்புகள்
 Page 1 of the instrument
 Page 2 of the instrument
 Original Accession Document
 The full instrument in text mode. 
 Proclamation of May 1, 1951 on Jammu & Kashmir Constituent Assembly by Yuvraj (Crown Prince) Karan Singh from the Official website of Government of Jammu and Kashmir, India 
 Conflict in Kashmir: Selected Internet Resources by the Library, University of California, Berkeley, USA; University of California, Berkeley Library Bibliographies and Web-Bibliographies list
  Andrew Whitehead's book A Mission in Kashmir, which challenges the official account of the signing of the accession document

சட்ட ஆவணங்கள்
சம்மு காசுமீரின் வரலாறு
இந்திய வரலாறு
சம்மு காசுமீர் இராச்சியம்
சங்கராச்சாரியார் கோயில்

சங்கராச்சாரியார் கோயில் (Shankaracharya Temple)  (), இந்தியாவின் ஜம்மு காஷ்மீர் மாநிலத்தின் தலைநகர் ஸ்ரீநகரில் உள்ள தால் ஏரிக் கரையில் உள்ள சங்கராச்சாரியார் மலையில் 1000 அடி உயரத்தில் அமைந்த, சிவபெருமானுக்கு அர்ப்பணிக்கப்பட்ட கோயிலாகும். இந்துக்கள் இக்கோயிலை ஜோதிஷ்வரர் கோயில்' என்றும், பௌத்தர்கள் பாஸ்-பாஹர் என்றும் அழைப்பர்.

 வரலாறு மற்றும் திருப்பணிகள் 

சிவபெருமானுக்கு அர்ப்பணிக்கப்பட்ட இக்கோயில் கி மு 200 ஆண்டுகளுக்கு முந்தையது என கணித்திருந்தாலும், இக் கோயிலின் தற்கால அமைப்பு  கி பி 9ஆம் நூற்றாண்டில் கட்டப்பட்டது எனக் கருதப்படுகிறது.
இமயமலையில் உள்ள  புனித தலங்களுக்கு ஆதிசங்கரர் சுற்றுப்பயணம் சென்ற போது, ஸ்ரீநகரில் உள்ள இக்கோயிலுக்கும் சென்று சிவலிங்கத்தை தரிசித்துள்ளார். எனவே இக்கோயில் சங்கராச்சாரியார் கோயில் என அழைக்கப்படுகிறது. மேலும் இத்தலத்தை பௌத்தர்களும் புனித தலமாக கருதுகிறார்கள்.
19ஆம் நூற்றாண்டில் சீக்கியப் பேரரசு காலத்தில் இத்தலத்து சிவலிங்கத்தைப் புதுப்பித்துள்ளனர்.

பண்டிதர் ஆனந்த கௌலின் (1924)  கூற்றுப் படி, இக்கோயில் காஷ்மீரை ஆண்ட இந்து மன்னர் சண்டிமன்  என்பவரால், கி மு 2629 – 2564க்கும் இடைப்பட்ட காலத்தில் கட்டப்பட்டதாக அறியப்படுகிறது.
காஷ்மீர மன்னர்கள் கோபாதித்தியன்   (கி மு 426 – 365) மற்றும் லலிதாத்தியன்''  (கி மு 697 – 734) காலத்தில் இக்கோயிலைத் திருப்பணி செய்துள்ளனர்.

சிக்கந்தர் பட்ஷிகான் எனும் இசுலாமிய மன்னர் இக்கோயிலை இடித்ததாகவும், நிலநடுக்கத்தில் சிதைந்த இக்கோயிலின் கூரைகளை ஜெனுலாபீத்தீன் என்பவர் சீரமைத்தாகவும், சீக்கியப் பேரரசின் காஷ்மீர் ஆளுநர் குலாம் மொய்னூதீன் உத்தீன்  (1841–46), இக்கோயில் கோபுரத்தை செப்பனிட்டுள்ளனர்.

டோக்ரா வம்ச மன்னர் குலாப் சிங் (1846–1857)  காலத்தில்,  ஆயிரம் அடி உயரமுள்ள இம்மலைக்கோயிலுக்குச் செல்ல படிக்கட்டுகள் கட்டிக் கொடுத்துள்ளார். 1961இல்  துவாரகை மடாதிபதி இக்கோயிலிலின் கருவறையின் முன் ஆதிசங்கரரின் பளிங்குக்கல் சிலையை நிறுவியுள்ளார்.

ஆதிசங்கரர் 
ஆதிசங்கரர் பிரம்ம சூத்திரத்திற்கு விளக்க உரை எழுத வேண்டி, அதற்கான மூலச் சுவடிகளை தேடி காஷ்மீரின் சாரதா பீடத்திற்குச் சென்றார். பின்னர் கோபாத்திரி மலையில் உள்ள சிவபெருமானை தரிசித்து, சௌந்தர்ய லகரி எனும் அம்பாள் தோத்திரப் பாடலை இக்கோயிலில் பாடினார்.

மேற்கோள்கள்

வெளி இணைப்புகள் 

 சங்கராச்சாரியார் கோயில், காணொளி
 Photograph and details 
 Temples & Shrines in Kashmir
 British Library Online Gallery 

சம்மு காசுமீரில் உள்ள இந்துக் கோயில்கள்
சிறீநகர் மாவட்டம்
மார்தாண்ட சூரியன் கோயில்

மார்தாண்ட சூரியன் கோயில் (Martand Sun Temple) இந்தியாவின் ஜம்மு காஷ்மீர் மாநிலத்தின் அனந்தநாக் நகரத்திலிருந்து ஐந்து கிலோ மீட்டர் தொலைவில் அமைந்துள்ள சூரிய பகவானுக்கு அர்பணிக்கப்பட்ட இந்துக் கோயில் ஆகும். இக்கோயிலின் மூலவர் சூரிய பகவான் ஆவார். இக்கோயில் ஷா மிரி வம்சத்தின் ஏழாவது சுல்தானான சிக்கந்தர் ஷா மிரி என்பவனால் இடிக்கப்பட்டது.

வரலாறு

மார்தாண்ட சூரியன் கோயிலை கார்கோடப் பேரரசின் மூன்றாம் மன்னர் லலிதாத்தியன் பொ.ஊ. எட்டாம் நூற்றாண்டில் கட்டினார். பொ.ஊ. 725-756 காலத்தில் கட்டப்பட்டதாகக் கருதப்படுகிறது. மார்தாண்ட சூரியன் கோயிலின் அஸ்திவாரம் பொ.ஊ. 370 – 500 கால கட்டத்தில் அமைக்கப்பட்டது. கோயில் அமைப்பு கார்கோடகப் பேரரசன் இரணாதித்தியன்  காலம் முதல் துவக்கப்பட்டது.

பொ.ஊ. 15ஆம் நூற்றாண்டின் துவக்கத்தில், சிகந்தர் புட்ஷிகன்  எனும் இஸ்லாமிய தீவிரவாத ஆட்சியாளாரால் மார்த்தாண்ட சூரியன் கோயில் முழுவதுமாக சிதைக்கப்பட்டது.

கோயில் அமைப்பு 

மார்த்தாண்ட சூரியன் கோயில் காந்தாரம், சீனம், கிரேக்க கட்டிடக் கலை நயத்தில் கட்டப்பட்டுள்ளது.

220 அடி நீளமும், 142 அகலமும் கொண்ட சூரிய கோயில் வளாகத்தில் 84 சிறிய சன்னதிகள் கொண்டிருந்தது.
இக்கோயிலில் வேத கால தெய்வங்களான சூரியன்,  விஷ்ணு, கங்கை, யமுனையின் அழகிய சிற்பங்கள் உள்ளது.

தேசிய முக்கியத்துவம் வாய்ந்த தலம் 
ஜம்மு காஷ்மீரில் உள்ள இக்கோயிலை, இந்தியத் தொல்லியல் ஆய்வகம், தேசிய முக்கியத்துவம் வாய்ந்த இடமாக அறிவித்துள்ளது. இந்தியத் தொல்லியல் ஆய்வகத்தால் பாதுகாக்கப்பட வேண்டிய இடங்களில் ஒன்றாக இச்சூரியன் கோயிலும் அறிவிக்கப்பட்டுள்ளது.

இதனையும் காண்க
 சூரியன் கோயில், குஜராத்
 கொனார்க் சூரியக் கோயில்
 சூரியனார் கோவில், ஆடுதுறை, தமிழ்நாடு
 அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
 கதார்மல் சூரியக் கோயில், அல்மோரா மாவட்டம், உத்தராகண்ட்

மேற்கோள்கள்

வெளி இணைப்புகள்

 Indira Gandhi National Centre for the Arts - Martand Sun Temple Site Photos
 Martand Sun Temple in winter - Pics of Surya Sun Temple under snow
 Martand Sun Temple and around 

சூரியக் கோயில்கள்
அனந்தநாக் மாவட்டம்
சம்மு காசுமீரின் வரலாறு
சம்மு காசுமீரில் உள்ள இந்துக் கோயில்கள்
செல்வ மகள்

செல்வ மகள் 1967 ஆம் ஆண்டு வெளியான ஒரு இந்திய தமிழ்த் திரைப்படமாகும். கே. வி. ஸ்ரீநிவாஸ் இயக்கத்தில் உருவான இத்திரைப்படத்தில் ஜெய்சங்கர், ராஜஸ்ரீ ஆகியோர் முக்கிய பாத்திரங்களில் நடித்திருந்தார்கள்

திரைக்கதை
பல திருட்டுக்குற்றங்களை அடுத்து பலராமன் (மேஜர் சுந்தரராஜன்) தன் மனைவி பார்வதியையும் (பண்டரிபாய்) மகனையும் பிரிந்து நாட்டை விட்டு ஓடிப்போகிறான். சந்தர்ப்பவசத்தால் தாயும் மகனும் பிரிகின்றனர். இளம் பையனைக் கண்ட ஒரு நல்லவர் அவனுக்கு சேகர் (ஜெய்சங்கர்) எனப் பெயரிட்டு, வளர்த்து ஆளாக்குகிறார். அவனும் நன்றாகக் கல்வி கற்று முன்னேறுகிறான். சேகர், சாரதா (ராஜஸ்ரீ) என்ற பெண்ணைக் காதலிக்கிறான். சாரதா ஒரு பணக்கார பேங்கரான ரங்கநாதன் (வி. எஸ். ராகவன்) என்பவரின் ஒரே மகள்.  இந்த நிலையில் பலராமன் நாட்டுக்குத் திரும்பி வந்து பாலசுந்தரம் என்று பெயரை மாற்றிக் கொள்கிறான். தன் இன்னொரு மனைவியின் மகனான மோகன் (ஸ்ரீகாந்த்) என்பவனுடன் சேர்ந்து ஒரு நேர்மையற்ற வியாபாரத்தைத் தொடங்குகிறான். ரங்கநாதனைக் குறி வைக்கிறான். அதே சமயம் மோகன் சாரதா மேல் கண் வைக்கிறான். ஏமாற்றுகளும் தந்திரங்களும் தொடருகின்றன. முடிவில் கடந்த கால உண்மைகள் எவ்வாறு வெளியாகின்றன என்பதே மீதிக் கதையாகும்.

நடிகர்கள்

 ஜெய்சங்கர் - சேகர்
 ராஜஸ்ரீ - சாரதா
 ஸ்ரீகாந்த் - மோகன்
 நாகேஷ் 
 மேஜர் சுந்தரராஜன் - பலராமன்
 வி. எஸ். ராகவன் - ரங்கநாதன்
 பண்டரிபாய் - பார்வதி
 கண்ணன்
 விஜயன்
 ஐ. எஸ். ஆர்.
 தன்ராஜ்
 குமார்
 மாதவி
 சைலஸ்ரீ
 பார்வதி
 ரேணுகா

பாடல்கள்

இத் திரைப்படத்திற்கு எம். எஸ். விஸ்வநாதன் இசையமைத்தார். பாடல்களை கண்ணதாசன், வாலி ஆகியோர் எழுதினர். பின்னணி பாடியவர்கள்: டி. எம். சௌந்தரராஜன், ஏ. எல். ராகவன், பி. சுசீலா, எல். ஆர். ஈஸ்வரி ஆகியோர்.

மேற்கோள்கள்

வெளி இணைப்புகள் 
 

1967 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஜெய்சங்கர் நடித்த திரைப்படங்கள்
நாகேஷ் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
ஆற்காடு பஞ்சாங்கம்

ஆற்காடு பஞ்சாங்கம் என்பது தமிழில் ஆண்டுதோரும் ஆற்காடு கா.வெ.சீதாராமய்யர் பஞ்சாங்க வெளியீட்டாளர் என்ற வெளியீட்டாளர்களால் வெளியாகும் பஞ்சாங்கப் புத்தகமாகும்.

வரலாறு 
ஆற்காட்டைச் சேர்ந்த கா. வெ. சீதாராமய்யர் என்ற சோதிடர் அக்காலத்தில் தமிழகத்து அரச குடும்பங்களான ஆற்காடு நவாபு, சரபோஜி மன்னர் போன்ற குடும்பத்தினருக்கு சோதிடராக இருந்தவர். இவர் ஆண்டுதோறும் அரசர்களுக்கு சோதிடக் குறிப்புகளை கொடுத்துவந்தார். இவர் தமிழ் மாதங்களான சித்திரை முதல் பங்குனி வரை பஞ்சாங்கக் குறிப்பை வெளியிட்டார். அவரது வழியில் அவரது சந்ததியினர் 4-வது தலைமுறையாக தொடர்ந்து 116 ஆண்டுகளாக இந்த பஞ்சாங்கத்தை வெளியிட்டு வருகின்றனர்.  ஆற்காடு பஞ்சாங்கம் என்ற பெயரில் பல பஞ்சாங்கப் புத்தகங்கள் வெளிவருகின்றன என்பதால் இவர்கள் லாவண்யா பதிப்பகம் என்ற பெயரில பஞ்சாங்கத்தை வெளியிடுகின்றனர்.

மேற்கோள்கள் 

12_112023
பஞ்சாங்கம்
சோதிட நூல்கள்
சத்

சத் (Sat) ()  எனும் சமசுகிருத மொழிச் சொல்லிற்கு உண்மையான, மாறாத, முக்காலங்களில் என்றும் நிலைத்து இருக்கும் பரம்பொருளைக் குறிக்கிறது. 
பண்டைய இந்திய வேதாந்த சாத்திரங்களில்,  சத்தியம், அனந்தம் , பிரம்மம், எனும் நிலையான பரம்பொருளைக் குறிக்க சத்  எனும் சொல்  முன்னொட்டாக குறிக்கப்படுகிறது. 

சத்  குறித்து பிரகதாரண்யக உபநிடத்தின் 1.3.28 மந்திரத்தில் சத்  எனும் பிரம்மதைக் குறித்து சிறப்பாக விளக்கப்பட்டுள்ளது.

"மாயையிலிருந்து உண்மைக்கு அழைத்து செல்க; இருளிலிருந்து வெளிச்சத்திற்கு அழைத்து செல்க; இறப்பிலிருந்து இறவாமைக்கு அழைத்து செல்க"

சத்தியம், சத்துவ குணம், உண்மை, தூய்மை, நன்மை ஆகிய சமசுகிருத சொற்களின் அடிச்சொல்லே சத்  ஆகும்.
ஆத்மாவை அறிய உதவும் சாத்திரங்களை, சத்-சாத்திரங்கள்  என்றும்,  பிரம்மதை அறிய ஆவல் கொண்டவனைச் சத்தியவான்  என்றும் அழைக்கப்படுகிறார்கள்.

சத் எனும் சொல்லின் எதிர்மறைச் சொல் அசத் ஆகும். அசத் எனும் மாயையால் படைக்கப்பட்ட இந்த பிரபஞ்சமும், சீவராசிகளும்  நம்  பார்வைக்கு தெரிந்தாலும், அவைகள் அனைத்தும் ஒரு காலத்தில் அழியக் கூடியது, நிலையற்றது, பொய் ஆகும்.

பொருள்
சத் எனும் சொல் இடத்திற்கு ஏற்ற படி பல பொருள்களைத் தருகிறது.
 "மூன்று காலத்திலும் மாறாதது"
 சீவராசிகளுக்கும், காலத்திற்கும், இடத்திற்கும் அப்பாற்பட்டது
 "பிரபஞ்சம் அனைத்திலும் சீராக ஊடுருவிப் பரந்துள்ளது"
 "முற்றான உண்மை"
 "சத்தியம்"
 "பிரம்மம்

இதனையும் காண்க
 ஓம் தத் சத்
 சத்துவ குணம்
 பிரம்மம்
 ஆத்மா

மேற்கோள்கள்

இந்து மெய்யியல் கருத்துருக்கள்
இந்திய மெய்யியல்
வேதாந்தம்
புக்ராயான் தொடருந்து விபத்து

புக்ராயான் தொடருந்து விபத்து (Pukhrayan train derailment) என்பது 20 நவம்பர் 2016 அன்று, இந்தூர் - இராஜேந்திர நகர் விரைவு வண்டி தடம்புரண்டு ஏற்பட்ட விபத்தினைக் குறிக்கும். இந்தூர் நகரிலிருந்து பாட்னா நகருக்கு சென்று கொண்டிருக்கும்போது அதிகாலை 3 மணி அளவில் ஏற்பட்ட இந்த விபத்தில் சுமார் 130 பேர் உயிரிழந்தனர்; 200 பேர் காயமடைந்தனர். இராசேந்திர நகர் தொடருந்து நிலையம் பாட்னா நகரின் மையத்தில் உள்ளது. இவ்விபத்தில் 14 பெட்டிகள் தடம் புரண்டன. புக்ராயான் கான்பூர் நகரிலிருந்து 65 கிமீ தொலைவில் உள்ளது. அதிக உயிர் சேதம் எசு 1, எசு 2 என்ற இரு தூங்கும் வசதியுடைய பெட்டிகளில் ஏற்பட்டதாக அதிகாரிகள் தெரிவித்தனர்.

உத்திரப் பிரதேசத்தில் நடந்த தொடருந்து விபத்துகளில், இந்த விபத்து மோசமான விபத்தாகும். இது 2010ஆம் ஆண்டு மேற்கு வங்காளத்திலுள்ள மேற்கு மிட்னாபூரில் நடந்த ஜானேசுவரி விரைவு தொடருந்தின் விபத்திற்குப் பிறகு இந்தியாவில் ஏற்பட்டுள்ள மோசமான விபத்தாகும். விபத்தில் இறந்த பெரும்பாலானவர்கள் உத்திரப் பிரதேசத்தையும், மத்தியப் பிரதேசத்தையும் சேர்ந்தவர்கள்.

இறந்தவர்களுக்கு பிரதமர் நரேந்திர மோதி 2 இலட்சமும், தொடருந்துத் துறை 2 இலட்சமும் காயமுற்றவர்களுக்கு 50 ஆயிரமும் சிறு காயமுற்றவர்களுக்கு 25 ஆயிரமும் (இது இரயில்வே ஆணையம் வழங்குவது அல்லாமல்), உத்திரப் பிரதேச முதல்வர் அகிலேசு யாதவ் 5 இலட்சமும், மத்தியப் பிரதேச முதல்வர் சிவ்ராஜ் சிங் சௌஃகான் 2 இலட்சமும், பீகார் முதல்வர் நிதிசு குமார் (பீகார் மக்கள் இறந்திருந்தால் காயமுற்று இருந்தால்) 2 இலட்சமும் காயமுற்றவர்களுக்கு 50 ஆயிரமும் அறிவித்தார்கள்.

உடனடியாக காயமுற்றவர்களுக்கு கொடுக்கப்பட்ட 5,000 ரூபாயில், அண்மையில் செல்லாததாக அறிவிக்கப்பட்ட 500 ரூபாய்கள் இருந்தன என குற்றம் சாட்டப்பட்டது.

விசாரணைகள் 
தண்டவாளத்தில் ஏற்பட்டிருந்த விரிசல் காரணமாக தொடருந்து தடம்புரண்டிருக்கலாம் என ஆரம்பகட்ட விசாரணை தெரிவித்தது. தொடருந்தில் அளவுக்கதிகமான மக்கள் பயணித்ததாகவும் அறியப்பட்டது.

மேற்கோள்கள்

உத்தரப் பிரதேசத்தில் தொடருந்து விபத்துகளும் நிகழ்வுகளும்
2016 தொடருந்து விபத்துகள்
உத்திரப்பிரதேச வரலாறு (1947- தற்போதுவரை)
மயில் மாணிக்கம்

மயில் மாணிக்கம் (Ipomoea quamoclit)  இது ஒரு பூக்கும் தாவர வகையைச் சார்ந்த கொடி ஆகும். ஆண்டுத்தாவரமான இது குறிப்பிட்ட ஒரே இடத்தில் மட்டுமே 
வளரும் தன்மை கொண்டதாக உள்ளது. இதன் பூவானது சிகப்பு நிறத்தில் காணப்படுகிறது. கோடைகாலங்களில் அதிக அளவு பூ பூக்கும் குணம் கொண்டுள்ளது.

மேற்கோள்கள்

பூக்கும் தாவரங்கள்
பதான் அரண்மனை சதுக்கம்

பதான் அரண்மனை சதுக்கம் (Patan Durbar Square) நேபாள நாட்டில் அமைந்த மூன்று அரண்மனை சதுக்கங்களில் ஒன்றானது. இது காத்மாண்டு சமவெளியில் பதான் நகர மையத்தில் அமைந்துள்ளது. இவ்வரண்மனை சதுக்கம், யுனோஸ்கோ நிறுவனத்தால் அங்கீகாரம் அளிக்கப்பட்ட உலகப் பாரம்பரியக் களங்களில் ஒன்றானது. இச்சதுக்கம் லலித்பூரை தலைநகராகக் கொண்ட நேபாள மல்ல மரபு மன்னர்களின் அரண்மனை எதிரில் கட்டப்பட்டதாகும்.

இவ்வரண்மனை சதுக்கம்,  நேபாள நாட்டு கட்டிடப்பாணியில் கட்டப்பட்டதாகும். இவ்வரண்மனை சதுக்கத்தின் தரை செங்கற்களைக் கொண்டு அமைக்கப்பட்டதாகும்.
பதான் அரணமனை சதுக்கம் பல கோயில்களும், சிற்பங்களும் கொண்டது. கோயில்களின் நுழைவாயில்கள் அரண்மனையை நோக்கி கிழக்கு முகமாக கட்டப்பட்டுள்ளது.

கோயில்களும் பிற சதுக்கங்களும்
பதான் அரண்மனை சதுக்கத்தில் கிருஷணன் கோயில், பீமன் கோயில், விசுவநாதர் கோயில்,  துளஜா பவானி கோயில், கேசவ நாராயணன் சதுக்கம், மூல் சதுக்கம் மற்றும் சுந்தரி சதுக்கங்கள் அமைந்துள்ளது.

2015 நிலநடுக்கம்
25 ஏப்ரல் 2015 நிலநடுக்கத்தின் போது பதான் அரண்மனை சதுக்கம் கடுமையாக சேதமடைந்தது.

இதனையும் காண்க
 நேபாளத்தின் உலகப் பாரம்பரியக் களங்கள்

பதான் நகரச் சதுக்கக் காட்சிகள்

மேற்கோள்கள்

வெளி இணைப்புகள்
  Patan Wiki Travel

நேபாளத்தின் உலகப் பாரம்பரியக் களங்கள் 
நேபாள அரண்மனைகள் 
நேபாளக் கோயில்கள்
மடையன் சாம்பிராணி

மடையன் சாம்பிராணி (Kingiodendron pinnatum) என்பது பபேசியே குடும்பத்தில் இருபுற வெடிக்கனி வகையைச் சார்ந்த தாவரம் ஆகும். இத்தாவரத்தின் இனப்பெருக்கம் மிக மெதுவாகவே நடக்கிறது. ஏனென்றால் இவற்றின் வாழ்விடம் வேகமாக அழிக்கப்படுகிறது. இதன் காரணமாக இத்தாவரம் அழியும் நிலைக்கு தள்ளப்பட்டுள்ளது.

மேற்கோள்கள் 

 CAMP Workshops on Medicinal Plants, India 1998.  Kingiodendron pinnatum .   2006 IUCN Red List of Threatened Species.  Downloaded on 19 July 2007.
 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இந்தியத் தாவரங்கள்
தமிழ்நாட்டின் தாவரவளம்
திருமலை தெய்வம்

திருமலை தெய்வம் 1973 ஆம் ஆண்டு வெளியான ஒரு இந்திய தமிழ் பக்தித் திரைப்படமாகும்
ஏ. பி. நாகராஜன் இயக்கத்தில் உருவான இத்திரைப்படத்தில் ஜெமினி கணேசன், கே. பி. சுந்தராம்பாள், டி. ஆர். மகாலிங்கம் ஆகியோர் முக்கிய பாத்திரங்களில் நடித்திருந்தனர்.

நடிகர்கள் 
 ஜெமினி கணேசன் - ஆகாச ராஜன்
 கே. பி. சுந்தராம்பாள் - நாராயணி (பெண் துறவி)
 ஆர். முத்துராமன் - அரசன் தொண்டைமான்
 ஏ. வி. எம். ராஜன் - நாரதர்
 சிவகுமார் - விஷ்ணு / ஸ்ரீநிவாச பெருமாள்
 லட்சுமி - பத்மாவதி தாயார்
 ஸ்ரீவித்யா - லட்சுமி தேவி
 எஸ். வரலட்சுமி - மகுட மாலினி (பெண் துறவி)
 எஸ். வி. ராமதாஸ் - பிருகு முனிவர் டி. ஆர். மகாலிங்கம் - அமுதாவின் கணவன் சி. ஆர். விஜயகுமாரி - அமுதா மனோரமா - ராமாயி சுகுமாரி - ஆகாச ராஜனின் மனைவி புஷ்பலதா - அரசி ஆனந்தவல்லி (அரசன் தொண்டைமானின் மனைவி) சுருளி ராஜன் - ரங்கன் (பானை செய்பவன்) சச்சு - பங்கஜவல்லி மாஸ்டர் சேகர் - வேங்கடேசன்
 வி. கோபாலகிருஷ்ணன்
 என்னத்தெ கன்னையா - அனுமந்து புஷ்பமாலா - ஒரு பெண் துறவி அச்சோ சித்ரா - வெள்ளாச்சி எஸ். என். பார்வதி - தனகோடி தயாரிப்புக் குழு 
 கலை = கங்கா ஒளிப்படம் = எம். ஆர். பிரதர்ஸ் வடிவமைப்பு = ஸ்நேகி சோமு விளம்பரம் = எலிகண்ட் பகுப்பாய்வு = ஜெமினி வண்ணக் கலையகம் ஒலிப்பதிவு (வசனங்கள்) = டி. சிவானந்தம் ஒலிப்பதிவு (பாடல்கள்) = டி. எஸ். ரங்கசாமி, பி. வி. கோடீஸ்வர ராவ், எஸ். பி. இராமநாதன், சுவாமிநாதன் நடன ஆசிரியர் = பி. எஸ். கோபாலகிருஷ்ணன்''
 வெளிப்புற படப்பிடிப்பு = ஸ்ரீ விஜயலட்சுமி போட்டோ சௌண்ட்ஸ்
 கலையகம் = ஜெமினி வண்ணக் கலையகம்

பாடல்கள் 
திரைப்படத்துக்கு இசையமைத்தவர் குன்னக்குடி வைத்தியநாதன். பாடல்களை கண்ணதாசன், கே. டி. சந்தானம், ஆலங்குடி சோமு, நெல்லை அருள்மணி, பூவை செங்குட்டுவன், உளுந்தூர்ப்பேட்டை சண்முகம் ஆகியோர் இயற்றினர். பாடகர்கள்: டி. ஆர். மகாலிங்கம், கே. பி. சுந்தராம்பாள், எஸ். வரலட்சுமி ஆகியோர். பின்னணி பாடியவர்கள் டி. எம். சௌந்தரராஜன், பி. சுசீலா, எல். ஆர். ஈஸ்வரி, பொன்னுசாமி, டி. வசந்தா, சரளா ஆகியோர்.

மேற்கோள்கள்

உசாத்துணை

வெளி இணைப்புகள் 
 

1973 தமிழ்த் திரைப்படங்கள்
இந்தியத் தமிழ்த் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
ஜெமினி கணேசன் நடித்துள்ள திரைப்படங்கள்
முத்துராமன் நடித்த திரைப்படங்கள்
சிவகுமார் நடித்த திரைப்படங்கள்
ஸ்ரீவித்யா நடித்த திரைப்படங்கள்
மனோரமா நடித்த திரைப்படங்கள்
சுருளி ராஜன் நடித்த திரைப்படங்கள்
லட்சுமி நடித்த திரைப்படங்கள்
சச்சு நடித்த திரைப்படங்கள்
ஹரிஜன்

ஹரிஜன் (Harijan)  (இந்தி: हरिजन ) இந்தியத் துணைக்கண்டத்தில் தாழ்த்தப்பட்ட மக்களை பகவான் ஹரியின் குழந்தைகள் என்று மகாத்மா காந்தி அழைத்தார். ஆனால் ஹரிஜன் என்ற சொல் தங்களை அவமதிப்பதாக சில தலித் இயக்கத்தினர் கருதினர். இதனால் இந்திய அரசு மற்றும் மாநில அரசுகளும் தலித்துகளை, ஹரிஜனங்கள் எனக் குறிப்பதை நிறுத்திக் கொண்டது.

ஹரிஜன் செய்தித்தாள்

பிரித்தானிய ராஜ் காலத்தில் மகாத்மா காந்தி எரவாடா சிறையில் இருந்த போது 11 பிப்ரவரி 1932 முதல் ஹரிஜன் எனும் பெயர் தாங்கிய வாராந்திர செய்தித்தாளை குஜராத்தியிலும் ஆங்கில மொழியிலும் வெளியிட்டார். மேலும் ஹரிஜன சேவகன் எனும் வாராந்திர செய்தித்தாளை இந்தி மொழியிலும் வெளியிட்டார். ஹரிஜன் பத்திரிக்கை, தாழ்த்தப்பட்டோர்களின் சமூக, பொருளாதார, கல்வி பிரச்சனைகளை மையப்படுத்தி செய்திகள் வெளியிட்டது.

மேற்கோள்கள்

வெளி இணைப்புகள்
 Harijan at the Gandhi Heritage Portal

இந்திய ஆங்கிலப் பத்திரிகைகள்
காந்தியம்
இந்திய நாளிதழ்கள்
சுவாமி பூமானந்த தீர்த்தர்

சுவாமி பூமானந்த தீர்த்தர் (Swami Bhoomananda Tirtha)  (தேவநாகரி: स्वामी भूमानन्द तीर्थ; மலையாளம்: സ്വാമി ഭൂമാനന്ദ തീര്ത്ഥ), இந்தியாவின் கேரள மாநிலத்தை சேர்ந்த சந்நியாசியும், சமூக சீர்திருத்தவாதியும் ஆவார். இவர் மலையாளம், இந்தி, ஆங்கிலம் மற்றும் தமிழ் மொழிகளில் ஆற்றிய வேதாந்தம், உபநிடதங்கள், பகவத் கீதை மற்றும் பாகவதம் தொடர்பான சொற்பொழிவுகளால் புகழ் பெற்றவர். மேலும் கேரளாவில், இந்து இந்து சமய மரபிற்கும், சட்டத்திற்குப் புறம்பான சடங்குகளை, இந்து சமயக் கோயில்களில்  நடைபெறுவதை  இயக்கங்கள் அமைத்து தடுத்தவர். வேதாந்தம், பாகவதம், மனித ஆற்றல் வளர்ச்சி தொடர்பாக பல நூல்களை ஆங்கிலம், மலையாளம் மற்றும் இந்தி மொழிகளில் வெளியிட்டுள்ளார்.
திருச்சூர் அருகே வெங்கினிசேரி எனும் கிராமத்தில் நாராயண ஆஸ்ரம தபோவனம்  நடத்தி வருகிறார். இவ்வாசிரமத்தில் மாணவர்களுக்கு வேதாந்த  வகுப்புகள் நடத்தப்படுகிறது.

இதனையும் காண்க
 சுவாமி தயானந்த சரசுவதி
 சுவாமி பரமார்த்தனந்தர்
 சுவாமி குருபரானந்தர்

மேற்கோள்கள்

வெளி இணைப்புகள்

 சுவாமி பூமானந்த தீர்த்தரின் இணையதளம் 
 சுவாமி பூமானந்தரின் காணொளி 
http://www.brahmavidya.org
http://www.cirdna.org
http://www.valuefoundation.in
http://www.sirdmsia.org

1933 பிறப்புகள்
இந்து சமயப் பெரியார்கள்
அத்வைத வேதாந்த ஆசிரியர்கள்
வாழும் நபர்கள்
சந்தியா ராகம்

சந்தியா ராகம் (Sandhya Raagam) 1989 ஆம் ஆண்டு வெளியான ஒரு இந்திய தமிழ்த் திரைப்படமாகும். பாலு மகேந்திரா எழுதி, தயாரித்து, இயக்கிய இத்திரைப்படத்தில் சொக்கலிங்க பாகவதர், அர்ச்சனா, ஓவியர் வீர சந்தானம் ஆகியோர் முக்கிய பாத்திரங்களில் நடித்தார்கள். 1990 ஆம் ஆண்டு இடம்பெற்ற 37ஆவது தேசிய திரைப்பட விருதுகளில் இத்திரைப்படம் சிறந்த குடும்பப் படமாக தேர்ந்தெடுக்கப்பட்டது.

திரைக்கதை
80 வயது முதியவரான சொக்கலிங்கம், தன் மனைவியின் மறைவுக்குப் பின், தான் வாழ்ந்த கிராமத்தை விட்டு நீங்கி சென்னையில் தன் அண்ணன் மகனான வாசுவின் வீட்டில் தங்குவதற்கு வருகிறார். வாசு தன் குடும்பத்துடன் ஒரு ஒண்டுக் குடித்தனத்தில் வாழ்கிறான். அவனால் தன் குடும்பத்தின் தேவைகளையே நிறைவேற்ற முடியவில்லை. இந்த நிலையில் சொக்கலிங்கத்தை ஒரு மேலதிக பாரமாக அவன் உணருகிறான். அவனது மனைவி சொக்கலிங்கம் மீது பாசமும் அனுதாபமும் கொண்டிருந்தாலும், குடும்ப நிலை காரணமாக பிரச்சனைகள் ஏற்படுகின்றன. அவர்கள் படும் கஷ்டம் காரணமாகச் சொக்கலிங்கம் ஒரு முதியோர் இல்லத்தில் சேர்ந்து கொள்கிறார். ஆயினும் பாசம் விடவில்லை. குடும்ப பாசம் எப்படி எப்படி வெளியாகிறது என்பதைச் சொல்வதே மீதிக் கதையாகும்.

நடிகர்கள்
நடிகர் பட்டியல் திரைப்படத் தலைப்பிலிருந்து எடுக்கப்பட்டது.

 கே. ஏ. சொக்கலிங்க பாகவதர் - சொக்கலிங்கம்
 அர்ச்சனா - வாசுவின் மனைவி
 ஓவியர் வீரசந்தானம் - வாசு
 பேபி ராஜலட்சுமி - வாசுவின் குழந்தை
 சீதா பாட்டி
 சூரியகாந்தம்மா
 தாதாஜி
 பிரணயமூர்த்தி
 சக்திவேல்
 ஆட்டோ ராஜா
 ரவி
 டால்ரிக்ஸ்
 மீனாகுமாரி
 ரேவதி
 நிர்மலா
 குமாரி

கருப்பொருள்
திரைப்படத்தின் மையக் கரு முதுமையின் அனுபவங்களைச் சுற்றி அமைந்துள்ளது

தயாரிப்பு விபரம்
திரைப்படம் மிகக் குறைந்த செலவுடன் தயாரிக்கப்பட்டது. தனது முந்தைய திரைப்படங்கள் போல பாலு மகேந்திராவே வசனம், படத்தொகுப்பு, ஒளிப்பதிவு, இயக்கம் என பல துறைகளையும் கையாண்டார். ராமசாமி கலை அம்சத்தையும், வி. எஸ். மூர்த்தி, ஏ. எஸ். லட்சுமிநாராயணன் ஆகியோர் ஒலிப்பதிவையும் மேற்கொண்டார்கள். இத் திரைப்படத்தில் பாடல்கள் இடம் பெறவில்லை. பின்னணி இசையை எல். வைத்தியநாதன் அமைத்தார்.

வரவேற்பு
சந்தியா ராகம் இதுவரை எந்தத் திரையரங்கிலும் வெளியிடப்படவில்லை. தூர்தர்ஷன் தொலைக்காட்சியில் அவ்வப்போது ஒளிபரப்பப்பட்டு வருகிறது. 1990 ஆம் ஆண்டு சிறந்த குடும்பச் சித்திரத்துக்கான தேசிய திரைப்பட விருதை வென்றது. ஒரு வருடம் கழித்து இந்தியாவில் நடைபெற்ற சர்வதேச திரைப்பட விழாவில் இத்திரைப்படம் திரையிடப்பட்டது. 2007 ஆம் ஆண்டு தி இந்து நாளிதழுக்கு அளித்த ஒரு நேர்காணலில், வீடு, சந்தியா ராகம் இரண்டு திரைப்படங்களுமே தான் அதிகம் தவறு செய்யாத, குறைந்த விட்டுக்கொடுப்புகளுடன் கூடிய திரைப்படங்கள் என பாலு மகேந்திரா குறிப்பிட்டுள்ளார்.

இந்தத் திரைப்படத்தின் மூலப் பிரதி (நெகடிவ்) இப்போது இல்லை என 2011 ஆம் ஆண்டில் பாலு மகேந்திரா கூறினார்.

மேற்கோள்கள்

உசாத்துணை

வெளி இணைப்புகள்
 
 சந்தியா ராகம் கதைச்சுருக்கம்.  (படிமம்)
 திரைப்பட தலைப்புடன் காணொளி

1989 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாலு மகேந்திரா இயக்கிய தமிழ்த் திரைப்படங்கள்
இந்திய நாடகத் திரைப்படங்கள்
கௌடிய வைணவம்

கௌடிய வைணவம் (Gaudiya Vaishnavism),  சைதன்ய வைணவம், ஹரே கிருஷ்ணா என்ற பெயர்களில் அழைக்கப்படும் வைணவப் பிரிவை கிழக்கிந்தியாவின், வங்காளம் மற்றும் ஒடிசாவில் நிறுவியர் சைதன்ய மகாபிரபு (பொ.ஊ. 1486–1534) ஆவார். வைஷ்ணவம் என்பற்கு விஷ்ணு அல்லது கிருஷ்ணரை வழிபடுபவர்கள் என்று பொருள். கௌடிய வைஷ்ணவத்தின் தத்துவங்கள் பகவத் கீதை மற்றும் பாகவத புராணத்தை அடிப்படையாகக் கொண்டது. 

முழு முதற் கடவுளான கிருஷ்ணர் மீது பக்தி செலுத்துவதே, பிறவிச்சுழற்சியிலிருந்து விடுபடுதற்கான ஒரே வழி என கௌடிய வைணவத்தின் நம்பிக்கை ஆகும்.

அசிந்திய-பேத-அபேதம்
அசிந்திய-பேத-அபேதம் (Achintya-Bheda-Abheda) எனும் வேதாந்த தத்துவத்தை கௌடிய வைணவம் கொண்டுள்ளது. இத்தத்துவத்தின் படி, பரம்பொருளான கிருஷ்ணர் அல்லது விஷ்ணு, வேறுபட்டவன் என்றோ அல்லது வேறுபடாதவன் என்றோ அறிவது அறிவுக்கு எட்டாதது என்பதே கௌடிய வைணவ மரபின் தத்துவம்.

ஐந்து தத்துவங்கள்
 பகவான் கிருஷ்ணரே சைதன்ய மகாபிரபுவாக அவதரித்துள்ளார். அவரே தலைமையானவர். (சுயம் பகவான்) 
 சைதன்யபிரபுவின் முதன்மைச் சீடரான நித்தியானந்தர், பலராமரின் அவதாரமானவர்.
 அத்வைத ஆச்சாரியர், ஹரி-ஹரனின்  அவதாரமாவார்.
 சைதன்யரின் மற்றொரு சீடரான கதாதரன், ராதை, லலிதா (கோபியர்) ஆகியோரின் அவதாரமாகவும் மற்றும் கிருஷ்ணரின் உள்முக சக்தி கொண்டவரும் ஆவார்.
 சீனிவாசன் கிருஷ்ணர் மீது தூய பக்தி கொண்ட பக்தர் ஆவார்.

கௌடிய வைணவ அமைப்புகள்
 கௌடிய மடங்கள்
 அகில உலக கிருஷ்ண பக்திக் கழகம்

இதனையும் காண்க
 சைதன்யர்
 பக்திவேதாந்த சுவாமி பிரபுபாதா
 பக்திசொரூப தாமோதர சுவாமி 
 பாகவதம்
 வைணவம்
 ஸ்ரீவைஷ்ணவம்

மேற்கோள்கள்

வெளி இணைப்புகள்

 An overview of Gaudiya Vaishnavism - (gaudiya.com)
 The International Society For Krishna Consciousness (iskcon.com)
 World Vaishnava Association - An Umbrella Organisation of the Vaishnava faith
 Gaudiya Vedanta Samiti - Mission of Bhaktivedanta Narayana Maharaja
 Sree Chaitanya Gaudiya Math - Mission of Srila Bhakti Ballabh Tirtha Goswami Maharaj

இந்து சமய அமைப்புகள்
வைணவ சமயம்
காலிதா சியா

பேகம் காலிதா சியா (Khaleda Zia, பஒஅ: kʰaled̪a dʒia; பிறப்பு 15 ஆகத்து 1945), வங்காளதேச அரசியல்வாதி ஆவார். இவர் 1991 முதல் 1996 வரையிலும் பிறகு 2001 முதல் 2006 வரையிலும் வங்காளதேசத்தின் தலைமை அமைச்சராக இருந்தார். 1991ல் இவர் பதவியேற்ற போது, அந்நாட்டின்  தலைமை அமைச்சரான முதல் பெண்ணாகவும் இசுலாமிய உலகிலேயே மக்களால் தேர்ந்தெடுத்தக்கப்பட்ட அரசு ஒன்றின் தலைமை அமைச்சரான இரண்டாவது பெண்ணாகவும் (1988–1990 இல் பாக்கித்தானின் தலைமை அமைச்சராக விளங்கிய பெனசீர் பூட்டோவுக்குப் பிறகு) விளங்கினார். இவரது கணவர் சியாவூர் இரகுமான் குடியரசுத் தலைவராக இருந்தபோது, நாட்டின் தலைமகள் எனும் தகுதியினைக் கொண்டிருந்தார். இரகுமானால் 1970களில் தொடங்கப்பட்ட வங்காளதேச தேசியவாதக் கட்சியின் அவைமுன்னவராகவும் தலைவராகவும் தற்போது இருக்கிறார்.

மேற்கோள்கள் 

1945 பிறப்புகள்
பெண் அரசுத் தலைவர்கள்
வாழும் நபர்கள்
வங்காளதேசத்தின் பிரதமர்கள்
வங்காளதேச அரசியல்வாதிகள்
பெண் அரசியல்வாதிகள்
பெண் பிரதமர்கள்
எமிலியோ எஸ்டீவ்ஸ்

எமிலியோ எஸ்டீவ்ஸ் (Emilio Estevez, பி. மே 12, 1962) ஓர் அமெரிக்க நடிகரும், எழுத்தாளரும் திரைப்பட இயக்குநரும் ஆவார். 1980 ஆம் ஆண்டுகளில் இவர் முதன்முறையில் நடிப்புத் தொழிலுக்கு அறிமுகமானார். பின்னர் பல ஆங்கிலத் திரைப்படங்களில் நடித்தும், ஒரு சில தொலைக்காட்சித் தொடர்களில் நடித்தும் வந்தார். இவர் பல விருதுகளையும் வென்றுள்ளார்.

வெளி இணைப்புகள் 
 
 Emilio Estevez Television Schedule
 2002 Commencement Address (USC School of Cinema-Television) 
 Ron Howard: Imagining the Wonders of Willow – Article at Emilio Estevez
 Emilio Estevez Archive of American Television interview
 Encyclopedia of Oklahoma History and Culture – Emilio Estevez

1962 பிறப்புகள்
அமெரிக்க ஆண் திரைப்பட நடிகர்கள்
அமெரிக்கத் திரைப்பட இயக்குநர்கள்
அமெரிக்க எழுத்தாளர்கள்
வாழும் நபர்கள்
அமெரிக்க சுற்றுச்சூழல் செயற்பாட்டாளர்கள்
அமெரிக்கத் திரைப்படத் தயாரிப்பாளர்கள்
ஆங்கில அமெரிக்கர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
ரிஞ்சனி மலை

ரிஞ்சனி மலை (Mount Rinjani; அல்லது ரிஞ்சனி குனுங் (Gunung Rinjani) இது தென்கிழக்காசியா, மற்றும் ஓசியானியா என இரு கண்ட நாடான இந்தோனேசியாவின் மேற்கு நுசா டென்காரா மாகாணத்தில், உள்ள லொம்போத் தீவில் அமைந்துள்ள ஒரு எரிமலையாகும். 3.726 மீட்டர் (12,224 அடி) உயரமுடைய இது, இந்தோனேசியாவின் இரண்டாவது மிக உயர்ந்த எரிமலையாக விளங்குகிறது. மேலும் இம்மலை நிர்வாக ரீதியாக, மேற்கு நுசா டென்காரா பகுதியின் வட லொம்போ (இந்தோனேசியன்: நுசா டென்காரா பாராட், NTB). ஆட்சியின் கீழ் உள்ளது.

இந்த எரிமலையின் மேற்கூரையில், 6-8.5 கிலோ மீட்டர் (3.7 மைல் - 5.3) அகன்ற எரிமலைவாய் ஒரு ஏரியாக அமைந்துள்ளது. "செகரா அனாக்" அல்லது "அனாக்  லாட்" (Segara Anak or Anak Laut) (கடலின் குழந்தை (Child of the Sea) என்றழைக்கப்படும் இந்த எரிமலைமுகடு ஏரியின் ஒரு பகுதி நிறைந்துள்ள நீரின் நிறம் காரணமாக, கடல் போன்ற நீல நிறமாக மிளிர்கிறது. மேலும் அகன்ற எரிமலைவாய் வெந்நீர் ஊற்றுகள் உள்ள இந்த ஏரி, கடல் மட்டத்திலிருந்து சுமார் 2,000 மீட்டர் (6,600 அடி) உயரத்திலும், மற்றும் சுமார் 200 மீட்டர் (660 அடி) ஆழமானதாகவும் இருக்கும் என்று மதிப்பிடப்பட்டுள்ளது. சாசாக் (Sasak people) பழங்குடிகள் மற்றும் இந்து சமய மக்கள் என ஏரி மலையில் உள்ள இரண்டு பகுதிகளில் எப்பொழுதாவது புனிதமான சில சமய செயல்பாடுகள் செய்கின்றனர். மேலும் சமீபத்திய நிகழ்வாக, 2016, செப்டம்பர் 29 அன்று, ரிஞ்சனி வெடித்தது குறிப்பிடக்கூடியதாகும்.

நிலவியல் 
லொம்போத் தீவிலுள்ள சிறிய தீவுகளில் ஒன்றான சுந்தா சிறு தீவுகள், ஒரு சிறிய தீவுக்கூட்டம் ஆகும். இது, மேற்கிலிருந்து கிழக்காக, பாலி, சும்பாவா, சும்பா தீவுகள், மற்றும் திமோர் தீவுகள் போன்ற இவையனைத்தும் ஆத்திரேலிய கண்டத்தின் முனையில் அமைந்துள்ள சிறுசிறு தீவுத் தொகுப்புகளாகும். மேலும் இந்தப் பகுதியிலுள்ள எரிமலைகள் காரணமாக, பெருங்கடல் மேலோடுகளின் நடவடிக்கை மற்றும் அதன் அடுக்கம் நகர்தல் அல்லது அசைவுகள் உருவாகின்றன. இந்தோனேசியாவில் உள்ள குறைந்தது 129 எரிமலைகளில் ஒன்றான ரிஞ்சனி எரிமலை, யப்பான் மற்றும் தென் கிழக்கு ஆசியாவின் மேற்கத்திய அரைக்கோளத்தில் இருந்து அகன்று, அபாயக் கோடுகளைக் கொண்டுள்ள ஒரு பிரிவாகும். இது நான்கு பசிபிக்   நெருப்பு வளைய பகுதியாக உருவான சுந்தா பரிதி (Sunda Arc) அகழி அமைப்பின் எரிமலைகளை சேர்ந்தவை.

இந்தத் தீவுக்கூட்டங்களில் லொம்போ மற்றும் சும்பாவா போன்றத் தீவுகள், சுந்தா பரிதியின் நடுப்பகுதியில் உள்ளது. சுந்தா பரிதி, உலகின் மிக ஆபத்தான மற்றும் வெடிக்கும் எரிமலைகளில் ஒன்றாக திகழ்கிறது. மேலும் சும்பாவா தீவில் அமைந்துள்ள சுழல்வடிவ எரிமலையான தம்போரா எரிமலை, 1815 ஆம் ஆண்டு ஏப்ரல் 15 அன்று சரித்திரத்திலேயே மிக உக்கிரமான எரிமலை வெடிப்பு குறியீடு (VEI) 7 என்ற அளவீட்டில் வெடித்ததாக அறியப்படுகிறது. இப்பகுதியின் உயர்நிலக் காடுகளின் மேலுறை அற்றும், மற்றும் பெரும்பாலான பகுதிகள் வளர்ச்சி அடையாமலும் உள்ளன. அதேவேளையில் இங்குள்ள வளமான மண்கள் கொண்டுள்ள தாழ்நிலப் பகுதிகளில், அரிசி, சோயா அவரை, குளம்பி, புகையிலை, பருத்தி, கறுவா, 'கோகோ அவரை' (Cocoa bean), கிராம்பு, மரவள்ளி, மக்காச்சோளம், தென்னை, கொப்பரை, வாழை மற்றும் வெனிலா போன்ற மிகவும் முக்கிய பயிர்களாக சாகுபடி செய்யப்படுகின்றன. ரிஞ்சனி மலைச் சரிவுகளில் உள்நாட்டு சாசாக் மக்கள் வாழ்கின்றனர். முதன்மையாக செநாறு கிராமத்தில் (Senaru village) ரிஞ்சனியில் நிறுவப்பட்ட இது, சில அடிப்படை சுற்றுலாத் தொடர்பான செயல்பாடுகளாக உள்ளன.

மேற்கோள்கள் 

இந்தோனேசியாவின் மலைகள்
இந்தோனேசியாவின் எரிமலைகள்
இந்தோனேசியாவில் இயற்கை அழிவுகள்
பஞ்ச சம்ஸ்காரம்

பஞ்சசம்ஸ்காரம் என்பதற்கு தகுதியை அளிக்கும் ஐந்து சடங்குகள் என்று பொருள்.  இராமானுசர் நிறுவிய ஸ்ரீவைஷ்ணவ சம்பிரதாயத்தில், பாஞ்சராத்திர ஆகமத்தின் படி, தகுதி உடைய ஸ்ரீவைஷ்ணவ ஆச்சாரியரால் மட்டுமே பஞ்சசம்ஸ்கார சடங்குகள் வைணவர்களுக்கு செய்விக்கப்படுகிறது. 

இராமானுஜர் மூலம் திருமால் திருவடியை அடைய விருப்ப உடைய, ஸ்ரீவைஷ்ணவ சம்பிரதாயத்தை ஏற்றுக் கொண்டவர்களுக்கு ஆண், பெண், சாதி வேறுபாடு இன்றி பஞ்சசம்ஸ்கார சடங்குகள்  செய்விக்கப்படுகிறது.

சடங்கு முறைகள்
பஞ்ச சம்ஸ்காரம் சடங்கினை இராமனுசரால் நியமிக்கப்பட்ட 74 சிம்மாசனாதிபதிகளின் வழிவந்த ஸ்ரீவைஷ்ணவ ஆச்சாரியார்களால் மட்டுமே பஞ்சசம்ஸ்கார சடங்குகள் சீடர்களுக்கு செய்விக்கப்படுகிறது.

ஸ்ரீவைஷ்ணவ சம்பிரதாயத்தை பின்பற்ற விரும்பும் எவருக்கும், ஆண், பெண் வேறுபாடு மற்றும் சாதி வேறுபாடு இன்றி செய்விக்கப்படுகிறது. பஞ்ச சம்ஸ்கார சடங்கு செய்து கொள்வதன் மூலம் தாங்கள் இராமானுஜருடன் தொடர்புடையவர்கள் என்றும், அவர் மூலம் மோட்சத்தின் போது திருமாலடியை எளிதல் அடைய இயலும் என்பது நம்பிக்கை ஸ்ரீவைஷ்ணவர்களின் நம்பிக்கை.  பஞ்ச சம்ஸ்கார சடங்குகள் முறையே:

1. சங்கு சக்கர முத்திரை பதித்தல்
அக்கினியில் சூடேற்றப்பட்ட சக்கரம்  மற்றும் சங்கு முத்திரைகளை, பக்தர்களின்  வலது மற்றும் இடது தோள்பட்டையின் மேல் புறத்தில் ஆச்சாரியர் பதிப்பர்.

2. திருமண் காப்பிடுதல்
சீடரின் நெற்றி, கழுத்து, மார்பு, முதுகு, தோள் பட்டை, வயிறு ஆகிய ஆறு இடங்களில் 12 திருமண் காப்புகளை, விஷ்ணுவின் 12 சிறப்புப் பெயர்களை கூறி ஆச்சாரியர் காப்பிடுவார்.

3. தாஸ்ய நாமம் சூட்டுதல்
ஆண் பக்தர்களுக்கு இராமானுஜ தாசன் என்றும்; பெண் பக்தர்களுக்கு இராமானுஜ தாசி என்றும் சிறப்பு பெயரிடுவர்.
விஷ்ணு பக்தரின் பிறப்புப் பெயர் வாசுதேவன் என இருப்பின் பஞ்ச சம்ஸ்காரத்தின் போது, அடியேன் வாசுதேவ இராமானுஜ தாசன் என்று பெயரிடுவர். இராமானுஜசருடன் தாங்கள் தொடர்புடையவர்கள் என்பதை குறிக்க இராமானுஜ தாஸ்யப் பெயர் புதிதாக ஆச்சாரியரால் சூட்டப்படுகிறது.

4. மந்திர தீட்சை அளித்தல்

மூன்று தெய்வீக புனித இரகசியத் திரய மந்திரங்கள் (இரகசியத்திரயம்) எனும் எட்டெழுத்து மந்திரம் ,  துய மந்திரம் மற்றும்  சரம சுலோகம்  ஆகிய மந்திர தீட்சை பெறும் சீடரின் காதில் மட்டும் கேட்கும் படி ஆச்சாரியர்  மந்திர தீட்சை அளிப்பர்.

5. யக்ஹம்  
திருமாலை வழிபடும் முறைகள், உணவு நியமம், மற்றும் பிற  வைணவ அடியார்களுடன் நடந்து கொள்ளும் முறைகளை சீடருக்கு ஆச்சாரியர் விளக்குவார்.

இதனையும் காண்க
 மந்திரத்திரையம்
  ரகஸ்யத்ரயம்
 திருமண்

மேற்கோள்கள்

வெளி இணைப்புகள்

 பஞ்சசம்ஸ்காரம் சொற்பொழிவு  
 What Is Pancha Samskaram - 
 பஞ்ச சம்ஸ்காரம்-காணொளிக் காட்சி

இந்து சமயச் சடங்குகள்
வைணவ சமயம்
சித்தார்த்த பாசு

சித்தார்த்த பாசு என்பவர் இந்தியத் தொலைக் காட்சி நிகழ்ச்சிகள் தயாரிப்பாளர், இயக்குநர் மற்றும் வினா விடை நிகழ்ச்சி நடத்தும் ஆசிரியர் ஆவார். இந்தி, மலையாளம் மற்றும் தமிழ்த் திரைப்படங்களில் நடித்து உள்ளார். பிக் சைனர்ஜி மீடியா என்ற ஒரு குழுமத்தின் தலைவராகவும் மேலாண் இயக்குநராகவும் இருந்து வருகிறார்.

இளமைக்காலம்

சித்தார்த்த பாசு கொல்கத்தாவில் பிறந்தார். மும்பை, தில்லி, சென்னை ஆகிய நகரங்களில் இவர் வளர்ந்தார். பள்ளிக் கல்வியை 
மும்பையிலும் தில்லியிலும் முடித்தார். சென்னையில் கேந்திரிய வித்யாலயாவிலும் இந்தியத் தொழில் நுட்ப நிலையத்திலும் பயின்றார்.

தொலைக்காட்சிப் பணி

1985 இல் தூர்தர்சனில் வினா விடை நேரம் என கல்லூரி மாணவர்களுக்கிடையே ஒரு போட்டி நிகழ்ச்சியை நடத்தினார்.
தூர்தர்சன் மட்டுமல்லாது பி.பி.சி. ஸ்டார் வேர்ல்ட் ஆகிய தொலைக்காட்சிகளிலும் வினா விடை நிகழ்ச்சிகளை நடத்தினார் 
ஸ்டார் பிளஸ் தொலைக்காட்சியில்  கோன் பனேகா குரோர்பதி என்ற நிகழ்ச்சியை நடத்தினார்.

36 வயதினிலே என்ற தமிழ்த் திரைப்படத்திலும் சில இந்தி, மலையாள திரைப்படங்களிலும் நடித்துள்ளார். பொது அறிவு மற்றும் வினா விடைகள் தொடர்பான நூல்கள் சில எழுதியுள்ளார்.

மேற்கோள்

மேலும் பார்க்க
http://www.thehindu.com/features/metroplus/radio-and-tv/The-mastermind/article14468983.ece

வாழும் நபர்கள்
இந்தியத் தொலைக்காட்சித் தயாரிப்பாளர்கள்